**Αμμόχωστος**

**1η εκδρομή – Δερύνεια, Σωτήρα**

Επίσκεψη σε τοπικές καλλιέργειες της Δερύνειας (π.χ. φράουλες ή φυτείες καλαμποκιού) ή επίσκεψη σε φυτείες κολοκασιού στη Σωτήρα.

Επίσκεψη στο Λαογραφικό Μουσείο και στο Υπαίθριο Μουσείο Λαϊκής Τέχνης Παραδοσιακών Επαγγελμάτων στη Δερύνεια.

**2η εκδρομή – Άχνα, Παραλίμνι**

Επίσκεψη στο θεματικό Πάρκο Μέλισσας στη Άχνα.

Πρόγευμα και περιήγηση στο πάρκο γαϊδουριών (τηλ. 99725217, 99659930).

Περπάτημα προς τον υδατοφράχτη για το παρατηρητήριο των πουλιών ή την λίμνη Παραλιμνίου.

**3η εκδρομή – Αυγόρου, Κάβο Γκρέκο**

Θεματικό πάρκο Cyherbia στο Αυγόρου.

Κέντρο Περιβαλλοντικής Εκπαίδευσης Κάβο Γκρέκο (ΚΠΕ Κάβο Γκρέκο).

Θαλασσινές Σπηλιές «Τα παλάτια».

Περπάτημα στο μονοπάτι της φύσης 30 λεπτά (Άγιοι Ανάργυροι)

Περιγραφή

Τα παιδιά θα έχουν την ευκαιρία να έρθουν σε επαφή με την καλλιέργεια του καλαμποκιού και της φράουλας (η φράουλα θεωρείται το κατ’ εξοχήν προϊόν της Δερύνειας) και να γνωρίσουν από κοντά διάφορα ζώα, πουλιά και αρωματικά φυτά της Κύπρου. Στο θεματικό πάρκο Cyherbia, οι μαθητές μπορούν να περιηγηθούν στο λαβύρινθο της λεβάντας και να ανακαλύψουν τις θεραπευτικές της δραστηριότητες μέσα από βιωματικά εργαστήρια. Στο Κέντρο Περιβαλλοντικής Εκπαίδευσης Κάβο Γκρέκο (ΚΠΕ Κάβο Γκρέκο), τα παιδιά μπορούν να ενημερωθούν για τον σπάνιο φυσικό πλούτο του Εθνικού Δασικού Πάρκου. Στις θαλασσινές Σπηλιές, θα θαυμάσουν το μεγαλείο της φύσης και θα πληροφορηθούν για την τεράστια γεωλογική και περιβαλλοντική αξία της περιοχής. Εάν ο καιρός το επιτρέπει, τα παιδιά μπορούν να περπατήσουν μέρος του μονοπατιού της φύσης.

\*Στο πάρκο γαϊδουριών και στο θεματικό πάρκο, ενδέχεται να υπάρχει χρέωση.

**4η εκδρομή – Λιοπέτρι, Σωτήρα**

Επίσκεψη στο Πολιτιστικό Κέντρο Αμμοχώστου (Τηλ.23740860).

Επίσκεψη στον Αχυρώνα Λιοπετρίου (Τηλ. 99178555).

Επίσκεψη στο εκκλησιαστικό μουσείο στη Σωτήρα (Κωνσταντίνος Τηλ. 23824444).

Μουσείο Αγώνος στη Σωτήρα (Κωνσταντίνος Τηλ. 23824444).

Εκκλησία της Μεταμορφώσεως του Σωτήρος του 13ου αιώνα

Περιγραφή

Τα παιδιά θα έχουν την ευκαιρία να επισκεφθούν χώρους και να ενημερωθούν για τη σύγχρονη ιστορία της Κύπρου μέσα από την προβολή ταινίας, φωτογραφικού και άλλου έντυπου υλικού. Στο μικρό παρεκκλήσι που μετατράπηκε σε εκκλησιαστικό μουσείο, θα μπορούν να θαυμάσουν μια μικρή αλλά σημαντική συλλογή εκκλησιαστικών αντικειμένων και εικόνων.

**5η εκδρομή Παραλίμνι, Φρέναρος**

Επίσκεψη στο λαογραφικό μουσείο Το σπίτι του Δήμου Παραλιμνίου (Τηλ. 99658367). Πρόγευμα στην Πλατεία Παραλιμνίου.

Μετάβαση και επίσκεψη στο Μουσείο Αλευρόμυλου στο Φρέναρος της οικογένειας Χατζηγιώρκη (Τηλ. 99405442).

Παναγία Ασπροβουνιώτισσα στο Φρέναρος με τοιχογραφίες του 15ου -16ου αιώνα.

Εκδρομικός χώρος για παιχνίδι δίπλα από την εκκλησία

Εργαστήριο παραδοσιακού αργαλειού στη Σωτήρα <https://www.facebook.com/eleni.zartila.71>

Περιγραφή

Τα παιδιά θα έχουν την ευκαιρία να επισκεφθούν χώρους και να ενημερωθούν για τη λειτουργία των αλευρόμυλων και την παραγωγή αλεύρου στην Κύπρο και να επισκεφθούν την βυζαντινή εκκλησία της Παναγίας Ασπροβουνιώτισσας στο Φρέναρος με τοιχογραφίες του 15ου -16ου αιώνα.

**6η εκδρομή – Αγία Νάπα**

Ξενάγηση στο μουσείο Θάλασσα της Αγίας Νάπας\* (Τηλ.23816366)

Πρόγευμα στην αυλή του Μουσείου

Περπάτημα προς το λιμανάκι της Αγίας Νάπας- άγαλμα του ψαρά και της γοργόνας

Μεσαιωνικό Μοναστήρι Αγίας Νάπας (συκομουριά του Σεφέρη)

Ρωμαϊκό Υδραγωγείο

Πάρκο γλυπτικής στην Αγία Νάπα

MUSAN (παραλία Περνέρα, Αγία Νάπα)

\*Στο Μουσείο Θάλασσα, ενδέχεται να υπάρχει χρέωση.

Περιγραφή

Μία μοναδική ευκαιρία για να γνωρίσουν τα παιδιά την Αγία Νάπα, το σημαντικότερο τουριστικό θέρετρο της περιοχής, και τη σχέση του νησιού με τη θάλασσα και το νερό. Τα παιδιά μπορούν να ξεναγηθούν στο μοναδικό μουσείο Θάλασσα. Το Ρωμαϊκό υδραγωγείο, είναι ένα από τα ελάχιστα σωζόμενα υδραγωγεία στο νησί, το οποίο για εκατοντάδες χρόνια ικανοποιούσε τις ανάγκες της γύρω περιοχής. Στο μέσο του χωριού θα επισκεφθούν το μοναστήρι αφιερωμένο στην Παναγία των δασών και τη συκομουριά 600 χρόνων (το μοναστήρι αν και κλειστό λόγω συντήρησης μπορεί να ακούσουν την ιστορία του). Το Πάρκο Γλυπτικής ένα από τα πιο σημαντικά πολιτιστικά έργα της περιοχής θα δώσει την ευκαιρία στα παιδιά να έρθουν σε επαφή με τη σύγχρονη τέχνη της γλυπτικής. Τέλος, στην παραλία Περνέρα της Αγίας Νάπας προβάλλεται ένα 10 λεπτό βίντεο για το MUSAN το μοναδικό υποβρύχιο μουσείο, το οποίο τα παιδιά μπορούν να δουν.